觀音兵，又叫工具人，意思係指為咗討好自己嘅心儀對象而甘心為對方無償做嘢嘅人，喺華語地區各地有馱獸、觀音兵、舔狗、火山孝子、騎士團等類似嘅叫法。所謂「觀音兵」指緊嘅係一種依附住觀音生存嘅物種，聽候觀音差遣，斟茶遞水上刀山落油鑊乜都要做，但係冇實質名份，甚至連手仔都冇得拖嘅悲慘男性，喺香港叫呢啲男人做「觀音兵」係因為呢啲男性好似觀音座下嘅侍從小仙咁樣任由差遣。